Yella umgired d ameqqran gar tarrayt n uselmed n zik d tin n tura, acku tarrayt n ulmad n zik, aselmad i yesɛan azal ameqqran ɣef unelmad. D aselmad i yeslḥawen tamsirt, d netta ara yeseḍrun asenfar. Ma yella deg tarrayt-agi tamaynut n ulmad axeddim yuɣal fessus fell-as (aselmad), acku d anelmad ibennu timussniwin-ines iman-is d netta ara yeseḍrun asenfar id-yettilin s ufus n uselmad neɣ taselmadt akken id-yenna JONNAERT Ph.: tiwuriwin n uselmad neɣ taselmadt, ad rren inelmaden deg tegnit ara ten-yeǧǧen ad bnun timussniwin i yellan deg wahil n uselmed.1  Tasensegmit n usenfar turda dakken aselmad yesnernay tiwezza yemxalafen, ɣef tid n tsensegmit tansayt 2, acku deg tsensegmit tansayt aselmad ur yettakk ara tagnit i yinelmaden-is akken ad snernin tizemmar-nsen, maca deg tarrayt n usenfar anelmad yettili deg yiwen n wadeg akked uselmad.